nibzard/narodne-novine-full-text-markdown huggingface dataset:
## Uredba o izmjenama i dopunama Uredbe o minimalnom udjelu električne energije proizvedene iz obnovljivih izvora energije i kogeneracije čija se proizvodnja potiče

### NN 8/2011 (19.1.2011.), Uredba o izmjenama i dopunama Uredbe o minimalnom udjelu električne energije proizvedene iz obnovljivih izvora energije i kogeneracije čija se proizvodnja potiče

VLADA REPUBLIKE HRVATSKE

165

Na temelju članka 26. stavka 4. Zakona o tržištu električne energije (»Narodne novine«, br. 177/2004, 76/2007 i 152/2008), Vlada Republike Hrvatske je na sjednici održanoj 7. siječnja 2011. godine donijela

UREDBU

O IZMJENAMA I DOPUNAMA UREDBE O MINIMALNOM UDJELU ELEKTRIČNE ENERGIJE PROIZVEDENE IZ OBNOVLJIVIH IZVORA ENERGIJE I KOGENERACIJE ČIJA SE PROIZVODNJA POTIČE

Članak 1.

U Uredbi o minimalnom udjelu električne energije proizvedene iz obnovljivih izvora energije i kogeneracije čija se proizvodnja potiče (»Narodne novine«, broj 33/2007), u članku 1. stavku 2. iza riječi: »ukupnoj« dodaje se riječ: »neposrednoj«.

Članak 2.

U članku 3. stavku 2. iza riječi: »ukupna« dodaje se riječ: »neposredna«.

Članak 3.

Članak 4. mijenja se i glasi:

»Minimalni udio električne energije čija se proizvodnja potiče u ukupnoj neposrednoj potrošnji električne energije do 31. prosinca 2020. godine bit će:

1) iz postrojenja koja koriste obnovljive izvore energije 13,6%,

2) iz kogeneracijskih postrojenja, čija se proizvodnja električne energije isporučuje u prijenosnu, odnosno distribucijsku mrežu 4%.«.

Članak 4.

U članku 5. stavku 3. iza riječi: »ukupnoj« dodaje se riječ: »neposrednoj«.

Članak 5.

U članku 7. stavak 3. mijenja se i glasi:

»Udio svakog opskrbljivača utvrđuje se na mjesečnoj razini.«.

Članak 6.

Članak 8. mijenja se i glasi:

»(1) Pojedinačnu obvezu opskrbljivača iz članka 7. ove Uredbe utvrđuje operator tržišta do desetog dana u prethodnom mjesecu na temelju relevantnih podataka iz prethodnih obračunskih razdoblja, koje operatoru tržišta dostavljaju operator prijenosnog sustava i operator distribucijskog sustava, na način koji će biti uređen ugovorom iz članka 7. stavka 1. ove Uredbe.

(2) Relevantni podaci iz stavka 1. ovoga članka odnose se na ukupno ostvarenu opskrbu električnom energijom, udio pojedinog opskrbljivača u ukupno ostvarenoj opskrbi električnom energijom i ukupni iznos električne energije koju su povlašteni proizvođači u sustavu poticanja isporučili u elektroenergetski sustav.«.

Članak 7.

Ova Uredba stupa na snagu danom objave u »Narodnim novinama«.

Klasa: 310-02/11-01/02

Urbroj: 5030116-11-1

Zagreb, 7. siječnja 2011.

Predsjednica
Jadranka Kosor, dipl. iur., v. r.

Uredba, NN 8/2011-165
## Odluka o osnivanju Povjerenstva za praćenje rada Komisije Ujedinjenih naroda za međunarodno trgovačko pravo (UNCITRAL)

### NN 8/2011 (19.1.2011.), Odluka o osnivanju Povjerenstva za praćenje rada Komisije Ujedinjenih naroda za međunarodno trgovačko pravo (UNCITRAL)

VLADA REPUBLIKE HRVATSKE

166

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), Vlada Republike Hrvatske je na sjednici održanoj 13. siječnja 2011. godine donijela

ODLUKU

O OSNIVANJU POVJERENSTVA ZA PRAĆENJE RADA KOMISIJE UJEDINJENIH NARODA ZA MEĐUNARODNO TRGOVAČKO PRAVO (UNCITRAL)

I.

Osniva se Povjerenstvo za praćenje rada Komisije Ujedinjenih naroda za međunarodno trgovačko pravo (u daljnjem tekstu: UNCITRAL) pri Ministarstvu pravosuđa.

II.

Članovi Povjerenstva su:

– mr. sc. Kristijan Turkalj, ravnatelj Uprave za Europsku uniju i međunarodnu suradnju u Ministarstvu pravosuđa, voditelj Povjerenstva;

– prof. dr. sc. Hrvoje Sikirić, redovni profesor Pravnog fakulteta Sveučilišta u Zagrebu, član i predstavnik Republike Hrvatske u radnoj skupini pod nazivom: »Međunarodna arbitraža i mirenje«;

– mr. sc. Marijana Liszt, odvjetnica, članica i predstavnica Republike Hrvatske u radnoj skupini pod nazivom: »Nabava«;

– doc. dr. sc. Marko Baretić, docent na Pravnom fakultetu Sveučilišta u Zagrebu, član i predstavnik Republike Hrvatske u radnoj skupini pod nazivom: »Rješavanje sporova on line«;

– doc. dr. sc. Petar Miladin, izvanredni profesor Pravnog fakulteta Sveučilišta u Zagrebu, član i predstavnik Republike Hrvatske u radnoj skupini pod nazivom: »Elektroničko poslovanje«;

– prof. dr. sc. Jasna Garašić, izvanredni profesor Pravnog fakulteta Sveučilišta u Zagrebu, članica i predstavnica Republike Hrvatske u radnoj skupini pod nazivom: »Stečajno pravo«;

– prof. dr. sc. Edita Čulinović-Herc, izvanredni profesor Pravnog fakulteta Sveučilišta u Rijeci, članica i predstavnica Republike Hrvatske u radnoj skupini pod nazivom: »Osiguranje tražbina«.

III.

Zadaće članova Povjerenstva su:

– obveza sudjelovanja na zasjedanjima radnih skupina UNCITRAL-a,

– izvješćivanje Vlade Republike Hrvatske o radu UNCITRAL-a,

– predlaganje mjera u cilju usklađivanja zakonodavstva Republike Hrvatske s propisima trgovačkog prava usvojenima na razini Ujedinjenih naroda.

IV.

Stručne i administrativne poslove za Povjerenstvo obavljat će Ministarstvo pravosuđa.

V.

Danom stupanja na snagu ove Odluke stavlja se izvan snage Odluka o pokretanju postupka za izbor Republike Hrvatske za člana Komisije Ujedinjenih naroda za pravo međunarodne trgovine (UNCITRAL) i osnivanju Povjerenstva za praćenje rada UNCITRAL-a, klase: 910-04/03-01/18, urbroja: 5030109-03-1, od 4. rujna 2003. godine.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 910-04/11-02/01

Urbroj: 5030109-11-1

Zagreb, 13. siječnja 2011.

Predsjednica
Jadranka Kosor, dipl. iur., v. r.

Odluka, NN 8/2011-166
## Odluka o dopuni Odluke o koncesiji pomorskog dobra u svrhu gospodarskog korištenja radi obavljanja industrijske djelatnosti proizvodnje tehničkih plinova, na području koje je utvrđeno kao lučko područje luke posebne namjene - Brodogradilište Uljanik

### NN 8/2011 (19.1.2011.), Odluka o dopuni Odluke o koncesiji pomorskog dobra u svrhu gospodarskog korištenja radi obavljanja industrijske djelatnosti proizvodnje tehničkih plinova, na području koje je utvrđeno kao lučko područje luke posebne namjene - Brodogradilište Uljanik

VLADA REPUBLIKE HRVATSKE

167

Na temelju članka 80. stavka 4. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 7. siječnja 2011. godine donijela

ODLUKU

O DOPUNI ODLUKE O KONCESIJI POMORSKOG DOBRA U SVRHU GOSPODARSKOG KORIŠTENJA RADI OBAVLJANJA INDUSTRIJSKE DJELATNOSTI PROIZVODNJE TEHNIČKIH PLINOVA, NA PODRUČJU KOJE JE UTVRĐENO KAO LUČKO PODRUČJE LUKE POSEBNE NAMJENE – BRODOGRADILIŠTA ULJANIK

I.

U Odluci o koncesiji pomorskog dobra u svrhu gospodarskog korištenja radi obavljanja industrijske djelatnosti proizvodnje tehničkih plinova, na području koje je utvrđeno kao lučko područje luke posebne namjene – Brodogradilišta Uljanik (»Narodne novine«, broj 131/2010) iza točke IX. dodaje se točka IX.a koja glasi:

»IX.a

Kako potpisivanje ugovora o koncesiji pomorskog dobra nije izvršeno u roku propisanom točkom IX. stavkom 2. ove Odluke, iz razloga koji nisu na strani Ovlaštenika koncesije, novi rok za potpisivanje ugovora je 60 dana od dana donošenja ove Odluke.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/10-02/09

Urbroj: 5030116-11-5

Zagreb, 7. siječnja 2011.

Predsjednica
Jadranka Kosor, dipl. iur., v. r.

Odluka, NN 8/2011-167
## Odluka o dopuni Odluke o koncesiji pomorskog dobra u svrhu gospodarskog korištenja luke posebne namjene - Brodogradilišta Uljanik

### NN 8/2011 (19.1.2011.), Odluka o dopuni Odluke o koncesiji pomorskog dobra u svrhu gospodarskog korištenja luke posebne namjene - Brodogradilišta Uljanik

VLADA REPUBLIKE HRVATSKE

168

Na temelju članka 80. stavka 4. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 7. siječnja 2011. godine donijela

ODLUKU

O DOPUNI ODLUKE O KONCESIJI POMORSKOG DOBRA U SVRHU GOSPODARSKOG KORIŠTENJA LUKE POSEBNE NAMJENE – BRODOGRADILIŠTA ULJANIK

I.

U Odluci o koncesiji pomorskog dobra u svrhu gospodarskog korištenja luke posebne namjene – Brodogradilišta Uljanik (»Narodne novine«, broj 131/2010) iza točke IX. dodaje se točka IX.a koja glasi:

»IX.a

Kako potpisivanje ugovora o koncesiji pomorskog dobra nije izvršeno u roku propisanom točkom IX. stavkom 2. ove Odluke, iz razloga koji nisu na strani Ovlaštenika koncesije, novi rok za potpisivanje ugovora je 60 dana od dana donošenja ove Odluke.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/10-02/09

Urbroj: 5030116-11-1

Zagreb, 7. siječnja 2011.

Predsjednica
Jadranka Kosor, dipl. iur., v. r.

Odluka, NN 8/2011-168
## Odluka o dopuni Odluke o koncesiji pomorskog dobra u svrhu gospodarskog korištenja radi obavljanja industrijske djelatnosti proizvodnje električnih strojeva i uređaja u brodogradnji, na području koje je utvrđeno kao lučko područje luke posebne namjene - Brodogradilište Uljanik

### NN 8/2011 (19.1.2011.), Odluka o dopuni Odluke o koncesiji pomorskog dobra u svrhu gospodarskog korištenja radi obavljanja industrijske djelatnosti proizvodnje električnih strojeva i uređaja u brodogradnji, na području koje je utvrđeno kao lučko područje luke posebne namjene - Brodogradilište Uljanik

VLADA REPUBLIKE HRVATSKE

169

Na temelju članka 80. stavka 4. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 7. siječnja 2011. godine donijela

ODLUKU

O DOPUNI ODLUKE O KONCESIJI POMORSKOG DOBRA U SVRHU GOSPODARSKOG KORIŠTENJA RADI OBAVLJANJA INDUSTRIJSKE DJELATNOSTI PROIZVODNJE ELEKTRIČNIH STROJEVA I UREĐAJA U BRODOGRADNJI, NA PODRUČJU KOJE JE UTVRĐENO KAO LUČKO PODRUČJE LUKE POSEBNE NAMJENE – BRODOGRADILIŠTA ULJANIK

I.

U Odluci o koncesiji pomorskog dobra u svrhu gospodarskog korištenja radi obavljanja industrijske djelatnosti proizvodnje električnih strojeva i uređaja u brodogradnji, na području koje je utvrđeno kao lučko područje luke posebne namjene – Brodogradilišta Uljanik (»Narodne novine«, broj 131/2010) iza točke IX. dodaje se točka IX.a koja glasi:

»IX.a

Kako potpisivanje ugovora o koncesiji pomorskog dobra nije izvršeno u roku propisanom točkom IX. stavkom 2. ove Odluke, iz razloga koji nisu na strani Ovlaštenika koncesije, novi rok za potpisivanje ugovora je 60 dana od dana donošenja ove Odluke.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/10-02/09

Urbroj: 5030116-11-3

Zagreb, 7. siječnja 2011.

Predsjednica
Jadranka Kosor, dipl. iur., v. r.

Odluka, NN 8/2011-169
## Odluka o davanju suglasnosti na Izmjene i dopune Statuta Hrvatskog zavoda za zdravstveno osiguranje

### NN 8/2011 (19.1.2011.), Odluka o davanju suglasnosti na Izmjene i dopune Statuta Hrvatskog zavoda za zdravstveno osiguranje

VLADA REPUBLIKE HRVATSKE

170

Na temelju članka 30. stavka 2. Zakona o Vladi Republike Hrvatske (»Narodne novine« br. 101/98, 15/2000, 117/2001, 199/2003, 30/2004 i 77/2009) i članka 87. stavka 2. Zakona o obveznom zdravstvenom osiguranju (»Narodne novine« br. 150/2008, 94/2009, 153/2009, 71/2010 i 139/2010), Vlada Republike Hrvatske je na sjednici održanoj 13. siječnja 2011. godine donijela

ODLUKU

O DAVANJU SUGLASNOSTI NA IZMJENE I DOPUNE STATUTA HRVATSKOG ZAVODA ZA ZDRAVSTVENO OSIGURANJE

I.

Daje se suglasnost na Izmjene i dopune Statuta Hrvatskog zavoda za zdravstveno osiguranje, koje je Upravno vijeće Hrvatskog zavoda za zdravstveno osiguranje donijelo na sjednici održanoj 22. prosinca 2010. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 023-03/09-02/03

Urbroj: 5030114-11-1

Zagreb, 13. siječnja 2011.

Predsjednica
Jadranka Kosor, dipl. iur. v. r.

Odluka, NN 8/2011-170
## Rješenje o imenovanju predsjednice i članova Upravnog vijeća Državne škole za javnu upravu

### NN 8/2011 (19.1.2011.), Rješenje o imenovanju predsjednice i članova Upravnog vijeća Državne škole za javnu upravu

VLADA REPUBLIKE HRVATSKE

171

Na temelju članka 30. stavka 4. Zakona o Vladi Republike Hrvatske (»Narodne novine« br. 101/98, 15/2000, 117/2001, 199/2003, 30/2004 i 77/2009), članka 12. stavka 2. Uredbe o osnivanju Državne škole za javnu upravu (»Narodne novine« broj 144/2010), Vlada Republike Hrvatske je na sjednici održanoj 30. prosinca 2010. godine donijela

RJEŠENJE

O IMENOVANJU PREDSJEDNICE I ČLANOVA UPRAVNOG VIJEĆA DRŽAVNE ŠKOLE ZA JAVNU UPRAVU

1. Imenuje se SANJA PALČIĆ predsjednicom Upravnog vijeća Državne škole za javnu upravu.

2. Za članove Upravnog vijeća Državne škole za javnu upravu, imenuju se:

– DAMIR KAUFMAN

– VITO TURŠIĆ

– MERI DOMINIS HERMAN

– BORIS PLEŠA.

Klasa: 080-02/10-01/264

Urbroj: 50304/2-10-01

Zagreb, 30. prosinca 2010.

Predsjednica
Jadranka Kosor, dipl. iur., v. r.

Rješenje, NN 8/2011-171
## Rješenje o imenovanju privremenog ravnatelja Državne škole za javnu upravu

### NN 8/2011 (19.1.2011.), Rješenje o imenovanju privremenog ravnatelja Državne škole za javnu upravu

VLADA REPUBLIKE HRVATSKE

172

Na temelju članka 30. stavka 4. Zakona o Vladi Republike Hrvatske (»Narodne novine« br. 101/98, 15/2000, 117/2001, 199/2003, 30/2004 i 77/2009) i članka 17. stavka 1. Uredbe o osnivanju Državne škole za javnu upravu (»Narodne novine« broj 144/2010), Vlada Republike Hrvatske je na sjednici održanoj 30. prosinca 2010. godine donijela

RJEŠENJE

O IMENOVANJU PRIVREMENOG RAVNATELJA DRŽAVNE ŠKOLE ZA JAVNU UPRAVU

Imenuje se VELJKO MUDRIĆ privremenim ravnateljem Državne škole za javnu upravu.

Klasa: 080-02/10-01/265

Urbroj: 50304/2-10-01

Zagreb, 30. prosinca 2010.

Predsjednica
Jadranka Kosor, dipl. iur., v. r.

Rješenje, NN 8/2011-172
## Rješenje o razrješenju predsjednika Uprave Državne agencije za osiguranje štednih uloga i sanaciju banaka

### NN 8/2011 (19.1.2011.), Rješenje o razrješenju predsjednika Uprave Državne agencije za osiguranje štednih uloga i sanaciju banaka

VLADA REPUBLIKE HRVATSKE

173

Na temelju članka 30. stavka 4. Zakona o Vladi Republike Hrvatske (»Narodne novine« br. 101/98, 15/2000, 117/2001, 199/2003, 30/2004 i 77/2009) i članka 11. stavka 1. Zakona o Državnoj agenciji za osiguranje štednih uloga i sanaciju banaka (»Narodne novine« br. 44/94, 79/98, 19/99, 35/2000 i 60/2004), Vlada Republike Hrvatske je na sjednici održanoj 30. prosinca 2010. godine donijela

RJEŠENJE

O RAZRJEŠENJU PREDSJEDNIKA UPRAVE DRŽAVNE AGENCIJE ZA OSIGURANJE ŠTEDNIH ULOGA I SANACIJU BANAKA

Razrješuje se IVAN ŠUKER dužnosti predsjednika Uprave Državne agencije za osiguranje štednih uloga i sanaciju banaka.

Klasa: 080-02/10-02/236

Urbroj: 50304/2-10-01

Zagreb, 30. prosinca 2010.

Predsjednica
Jadranka Kosor, dipl. iur., v. r.

Rješenje, NN 8/2011-173
## Rješenje o imenovanu predsjednika Uprave Državne agencije za osiguranje štednih uloga i sanaciju banaka

### NN 8/2011 (19.1.2011.), Rješenje o imenovanu predsjednika Uprave Državne agencije za osiguranje štednih uloga i sanaciju banaka

VLADA REPUBLIKE HRVATSKE

174

Na temelju članka 30. stavka 4. Zakona o Vladi Republike Hrvatske (»Narodne novine« br. 101/98, 15/2000, 117/2001, 199/2003, 30/2004 i 77/2009) i članka 11. stavka 1. Zakona o Državnoj agenciji za osiguranje štednih uloga i sanaciju banaka (»Narodne novine« br. 44/94, 79/98, 19/99, 35/2000 i 60/2004), Vlada Republike Hrvatske je na sjednici održanoj 30. prosinca 2010. godine donijela

RJEŠENJE

O IMENOVANJU PREDSJEDNIKA UPRAVE DRŽAVNE AGENCIJE ZA OSIGURANJE ŠTEDNIH ULOGA I SANACIJU BANAKA

Imenuje se PETAR ČOBANKOVIĆ, potpredsjednik Vlade Republike Hrvatske i ministar poljoprivrede, ribarstva i ruralnog razvoja, predsjednikom Uprave Državne agencije za osiguranje štednih uloga i sanaciju banaka, po položaju.

Klasa: 080-02/10-01/266

Urbroj: 50304/2-10-01

Zagreb, 30. prosinca 2010.

Predsjednica
Jadranka Kosor, dipl. iur., v. r.

Rješenje, NN 8/2011-174
## Rješenje o razrješenju predsjednika i članice Upravnog vijeća Agencije za javno-privatno partnerstvo

### NN 8/2011 (19.1.2011.), Rješenje o razrješenju predsjednika i članice Upravnog vijeća Agencije za javno-privatno partnerstvo

VLADA REPUBLIKE HRVATSKE

175

Na temelju članka 30. stavka 4. Zakona o Vladi Republike Hrvatske (»Narodne novine« br. 101/98, 15/2000, 117/2001, 199/2003, 30/2004 i 77/2009) i članka 28. stavka 3. Zakona o javno-privatnom partnerstvu (»Narodne novine« broj 129/2008), Vlada Republike Hrvatske je na sjednici održanoj 30. prosinca 2010. godine donijela

RJEŠENJE

O RAZRJEŠENJU PREDSJEDNIKA I ČLANICE UPRAVNOG VIJEĆA AGENCIJE ZA JAVNO-PRIVATNO PARTNERSTVO

1. Razrješuje se IVAN ŠUKER dužnosti predsjednika Upravnog vijeća Agencije za javno-privatno partnerstvo.

2. Razrješuje se MARINA MATULOVIĆ DROPULIĆ dužnosti članice Upravnog vijeća Agencije za javno-privatno partnerstvo.

Klasa: 080-02/10-02/101

Urbroj: 50304/2-10-03

Zagreb, 30. prosinca 2010.

Predsjednica
Jadranka Kosor, dipl. iur., v. r.

Ostalo, NN 8/2011-175
## Rješenje o imenovanju predsjednika i dijela članova Upravnog vijeća Agencije za javno-privatno partnerstvo

### NN 8/2011 (19.1.2011.), Rješenje o imenovanju predsjednika i dijela članova Upravnog vijeća Agencije za javno-privatno partnerstvo

VLADA REPUBLIKE HRVATSKE

176

Na temelju članka 30. stavka 4. Zakona o Vladi Republike Hrvatske (»Narodne novine« br. 101/98, 15/2000, 117/2001, 199/2003, 30/2004 i 77/2009) i članka 28. stavka 3. Zakona o javno-privatnom partnerstvu (»Narodne novine« broj 129/2008), Vlada Republike Hrvatske je na sjednici održanoj 30. prosinca 2010. godine donijela

RJEŠENJE

O IMENOVANJU PREDSJEDNIKA I DIJELA ČLANOVA UPRAVNOG VIJEĆA AGENCIJE ZA JAVNO-PRIVATNO PARTNERSTVO

1. Imenuje se PETAR ČOBANKOVIĆ, potpredsjednik Vlade Republike Hrvatske i ministar poljoprivrede, ribarstva i ruralnog razvoja, predsjednikom Upravnog vijeća Agencije za javno-privatno partnerstvo, po položaju.

2. Za članove Upravnog vijeća Agencije za javno-privatno partnerstvo, imenuju se, po položaju:

– mr. sc. MARTINA DALIĆ, ministrica financija

– BRANKO BAČIĆ, ministar zaštite okoliša, prostornog uređenja i graditeljstva.

Klasa: 080-02/10-01/115

Urbroj: 50304/2-10-03

Zagreb, 30. prosinca 2010.

Predsjednica
Jadranka Kosor, dipl. iur., v. r.

Rješenje, NN 8/2011-176
## Rješenje o razrješenju predsjednika Nadzornog odbora Hrvatske banke za obnovu i razvitak

### NN 8/2011 (19.1.2011.), Rješenje o razrješenju predsjednika Nadzornog odbora Hrvatske banke za obnovu i razvitak

VLADA REPUBLIKE HRVATSKE

177

Na temelju članka 30. stavka 4. Zakona o Vladi Republike Hrvatske (»Narodne novine« br. 101/98, 15/2000, 117/2001, 199/2003, 30/2004 i 77/2009) i članka 17. stavaka 2. i 6. Zakona o Hrvatskoj banci za obnovu i razvitak (»Narodne novine« broj 138/2006), Vlada Republike Hrvatske je na sjednici održanoj 30. prosinca 2010. godine donijela

RJEŠENJE

O RAZRJEŠENJU PREDSJEDNIKA NADZORNOG ODBORA HRVATSKE BANKE ZA OBNOVU I RAZVITAK

Razrješuje se IVAN ŠUKER dužnosti predsjednika Nadzornog odbora Hrvatske banke za obnovu i razvitak.

Klasa: 080-02/10-02/237

Urbroj: 50304/2-10-01

Zagreb, 30. prosinca 2010.

Predsjednica
Jadranka Kosor, dipl. iur., v. r.

Rješenje, NN 8/2011-177
## Rješenje o imenovanju predsjednice Nadzornog odbora Hrvatske banke za obnovu i razvitak

### NN 8/2011 (19.1.2011.), Rješenje o imenovanju predsjednice Nadzornog odbora Hrvatske banke za obnovu i razvitak

VLADA REPUBLIKE HRVATSKE

178

Na temelju članka 30. stavka 4. Zakona o Vladi Republike Hrvatske (»Narodne novine« br. 101/98, 15/2000, 117/2001, 199/2003, 30/2004 i 77/2009) i članka 17. stavaka 2. i 6. Zakona o Hrvatskoj banci za obnovu i razvitak (»Narodne novine« broj 138/2006), Vlada Republike Hrvatske je na sjednici održanoj 30. prosinca 2010. godine donijela

RJEŠENJE

O IMENOVANJU PREDSJEDNICE NADZORNOG ODBORA HRVATSKE BANKE ZA OBNOVU I RAZVITAK

Imenuje se mr. sc. MARTINA DALIĆ, ministrica financija, predsjednicom Nadzornog odbora Hrvatske banke za obnovu i razvitak, po položaju.

Klasa: 080-02/10-01/267

Urbroj: 50304/2-10-01

Zagreb, 30. prosinca 2010.

Predsjednica
Jadranka Kosor, dipl. iur., v. r.

Rješenje, NN 8/2011-178
## Rješenje o razrješenju predsjednice i člana Upravnog vijeća Agencije za pravni promet i posredovanje nekretninama

### NN 8/2011 (19.1.2011.), Rješenje o razrješenju predsjednice i člana Upravnog vijeća Agencije za pravni promet i posredovanje nekretninama

VLADA REPUBLIKE HRVATSKE

179

Na temelju članka 30. stavka 4. Zakona o Vladi Republike Hrvatske (»Narodne novine« br. 101/98, 15/2000, 117/2001, 199/2003, 30/2004 i 77/2009) i članka 10. stavka 3. Uredbe o Agenciji za pravni promet i posredovanje nekretninama (»Narodne novine« br. 45/97, 63/97, 65/99, 132/2002, 8/2004, 27/2008 i 105/2009), Vlada Republike Hrvatske je na sjednici održanoj 30. prosinca 2010. godine donijela

RJEŠENJE

O RAZRJEŠENJU PREDSJEDNICE I ČLANA UPRAVNOG VIJEĆA AGENCIJE ZA PRAVNI PROMET I POSREDOVANJE NEKRETNINAMA

1. Razrješuje se MARINA MATULOVIĆ DROPULIĆ dužnosti predsjednice Upravnog vijeća Agencije za pravni promet i posredovanje nekretninama.

2. Razrješuje se IVAN ŠUKER dužnosti člana Upravnog vijeća Agencije za pravni promet i posredovanje nekretninama.

Klasa: 080-02/10-02/105

Urbroj: 50304/2-10-3

Zagreb, 30. prosinca 2010.

Predsjednica
Jadranka Kosor, dipl. iur., v. r.

Rješenje, NN 8/2011-179
## Rješenje o imenovanju predsjednika i članice Upravnog vijeća Agencije za pravni promet i posredovanje nekretninama

### NN 8/2011 (19.1.2011.), Rješenje o imenovanju predsjednika i članice Upravnog vijeća Agencije za pravni promet i posredovanje nekretninama

VLADA REPUBLIKE HRVATSKE

180

Na temelju članka 30. stavka 4. Zakona o Vladi Republike Hrvatske (»Narodne novine« br. 101/98, 15/2000, 117/2001, 199/2003, 30/2004 i 77/2009) i članka 10. stavka 3. Uredbe o Agenciji za pravni promet i posredovanje nekretninama (»Narodne novine« br. 45/97, 63/97, 65/99, 132/2002, 8/2004, 27/2008 i 105/2009), Vlada Republike Hrvatske je na sjednici održanoj 30. prosinca 2010. godine donijela

RJEŠENJE

O IMENOVANJU PREDSJEDNIKA I ČLANICE UPRAVNOG VIJEĆA AGENCIJE ZA PRAVNI PROMET I POSREDOVANJE NEKRETNINAMA

1. Imenuje se BRANKO BAČIĆ, ministar zaštite okoliša, prostornog uređenja i graditeljstva, predsjednikom Upravnog vijeća Agencije za pravni promet i posredovanje nekretninama, po položaju.

2. Imenuje se mr. sc. MARTINA DALIĆ, ministrica financija, članicom Upravnog vijeća Agencije za pravni promet i posredovanje nekretninama, po položaju.

Klasa: 080-02/10-01/118

Urbroj: 50304/2-10-3

Zagreb, 30. prosinca 2010.

Predsjednica
Jadranka Kosor, dipl. iur., v. r.

Rješenje, NN 8/2011-180
## Pravilnik o dopuni Pravilnika o uvjetima i načinu izdavanja rješenja o sigurnosti za obavljanje usluga željez­ničkog prijevoza

### NN 8/2011 (19.1.2011.), Pravilnik o dopuni Pravilnika o uvjetima i načinu izdavanja rješenja o sigurnosti za obavljanje usluga željez­ničkog prijevoza

MINISTARSTVO MORA, PROMETA I INFRASTRUKTURE

182

Na temelju članka 13. stavka 9. Zakona o željeznici (»Narodne novine« br. 123/03, 30/04, 79/07 i 75/09) ministar mora, prometa i infrastrukture donosi

PRAVILNIK

O DOPUNI PRAVILNIKA O UVJETIMA I NAČINU IZDAVANJA RJEŠENJA O SIGURNOSTI ZA OBAVLJANJE USLUGA ŽELJEZNIČKOG PRIJEVOZA

Članak 1.

U Pravilniku o uvjetima i načinu izdavanja rješenja o sigurnosti za obavljanje usluga željezničkog prijevoza (»Narodne novine« br. 127/05, 121/07 i 110/2010) iza članka 10. dodaju se novi članci 10a. i 10 b. koji glase:

»Članak 10a.

Pored uvjeta propisanih člankom 3. stavkom 1. točka 2. – 4., pravna osoba koja obavlja usluge prijevoza za vlastite potrebe za izdavanje rješenja o sigurnosti mora ispunjavati sljedeće uvjete:

1. da ima sjedište na teritoriju Republike Hrvatske

2. da je registrirana za obavljanje djelatnosti izvođenja radova na željezničkoj infrastrukturi i poslova za koje traži izdavanje rješenja o sigurnosti

3. da svojim općim aktom ima uređene uvjete stručne i zdravstvene osposobljenosti svojih zaposlenika, te uvjete korištenja i održavanja vozila namijenjenih za obavljanje radova na željezničkoj infrastrukturi

4. da ima unutrašnju organizacijsku strukturu, uključujući i službu nadzora nad obavljanjem željezničkog prijevoza i sigurnosti prometa koja udovoljava zahtjevima za obavljanje radova na željezničkoj infrastrukturi

5. da posjeduje stručno osposobljene zaposlenike za obavljanje djelatnosti i poslova za koje se izdaje rješenje o sigurnosti.

Članak 10b.

Pravna osoba koja obavlja usluge prijevoza za vlastite potrebe, osim dokaza o ispunjavanju uvjeta iz članka 4. stavka 1. točke 2. – 5. ispunjavanje uvjeta iz članka 10a. dokazuje:

1. izvatkom iz sudskog registra

2. općim aktom pravne osobe kojim su regulirani stručna i zdravstvena sposobnost zaposlenika i uvjeti korištenja i održavanja vozila namijenjenih za obavljanje radova na željezničkoj infrastrukturi usklađenim s propisima koji reguliraju sigurnost željezničkog prometa

3. izvatkom iz unutrašnje organizacijske sheme tvrtke ovjerenu od upravitelja infrastrukture za obavljanje usluga i radova na željezničkoj infrastrukturi

4. uvjerenjima i potvrdama o stručnoj i zdravstvenoj sposobnosti zaposlenika izdanim od mjerodavnih tijela u Republici Hrvatskoj.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/05-02/97

Urbroj: 530-08-10-9

Zagreb, 27. prosinca 2010.

Ministar
Božidar Kalmeta, v. r.

Pravilnik, NN 8/2011-182
## Pravilnik o izmjeni Pravilnika o plovidbi na unutarnjim vodama

### NN 8/2011 (19.1.2011.), Pravilnik o izmjeni Pravilnika o plovidbi na unutarnjim vodama

MINISTARSTVO MORA, PROMETA  I INFRASTRUKTURE

183

Na temelju članka 10. stavka 3. i članka 244. stavka 2. Zakona o plovidbi i lukama unutarnjih voda (»Narodne novine« 109/07, 132/07), ministar mora, prometa i infrastrukture donosi

PRAVILNIK

O IZMJENI PRAVILNIKA O PLOVIDBI NA UNUTARNJIM VODAMA

Članak 1.

U Pravilniku o plovidbi na unutarnjim vodama (»Narodne novine« br. 138/08, 8/10 i 74/10) u članku 172. u alineji 1. i 2. brojevi: »01.01.2011.« zamjenjuju se brojevima: »01.01.2012.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/10-02/86

Urbroj: 530-05-10-1

Zagreb, 27. prosinca 2010.

Ministar
Božidar Kalmeta, v. r.

Pravilnik, NN 8/2011-183
## Pravilnik o izmjeni Pravilnika o riječnim informacijskim servisima u unutarnjoj plovidbi

### NN 8/2011 (19.1.2011.), Pravilnik o izmjeni Pravilnika o riječnim informacijskim servisima u unutarnjoj plovidbi

MINISTARSTVO MORA, PROMETA  I INFRASTRUKTURE

184

Na temelju članka 174. stavka 2. (»Narodne novine« 109/07, 132/07), ministar mora, prometa i infrastrukture donosi

PRAVILNIK

O IZMJENI PRAVILNIKA O RIJEČNIM INFORMACIJSKIM SERVISIMA U UNUTARNJOJ PLOVIDBI

Članak 1.

U Pravilniku o Riječnim informacijskim servisima u unutarnjoj plovidbi (»Narodne novine« br. 99/08) u članku 27. u stavku 1. brojevi: »01.01.2011.« zamjenjuju se brojevima: »01.01.2013.«

Na kraju stavka 2. dodaju se riječi: »a plovila koja posjeduju AIS uređaje dužna su osigurati njihovu stalnu uporabnost i neprekinuti rad sustava.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/10-02/87

Urbroj: 530-05-10-1

Zagreb, 27. prosinca 2010.

Ministar
Božidar Kalmeta, v. r.

Pravilnik, NN 8/2011-184
## Rješenje kojim se Martini Rončević daje suglasnost za obavljanje funkcije člana uprave investicijskog društva FIMA vrijednosnice d.o.o. Varaždin

### NN 8/2011 (19.1.2011.), Rješenje kojim se Martini Rončević daje suglasnost za obavljanje funkcije člana uprave investicijskog društva FIMA vrijednosnice d.o.o. Varaždin

HRVATSKA AGENCIJA ZA NADZOR FINANCIJSKIH USLUGA

187

Temeljem odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 22. stavak 1. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, odlučujući o zahtjevu za izdavanje suglasnosti za obavljanje funkcije člana uprave investicijskog društva FIMA vrijednosnice d.o.o. Varaždin, Međimurska 28, na sjednici održanoj 13. siječnja 2011. godine donijela je

RJEŠENJE

1. Martini Rončević, iz Čakovca, Ivana pl. Zajca 33, rođenoj 30. listopada 1976. godine, daje se suglasnost za obavljanje funkcije člana uprave investicijskog društva FIMA vrijednosnice d.o.o. Varaždin, Međimurska 28.

2. Izreka ovog rješenja objavit će se u »Narodnim novinama«.

Klasa: UP/I-451-04/10-02/22

Urbroj: 326-111-11-6

Zagreb, 13. siječnja 2011.

Član Uprave
Ivan Vrljić, v. r.

Rješenje, NN 8/2011-187
## Pravilnik o dokumentaciji koja se prilaže zahtjevu za autorizaciju

### NN 8/2011 (19.1.2011.), Pravilnik o dokumentaciji koja se prilaže zahtjevu za autorizaciju

HRVATSKA AGENCIJA ZA NADZOR FINANCIJSKIH USLUGA

188

Na temelju odredbi članka 15. točke 1. Zakona o Hrvatskoj agenciji za nadzor financijskih usluga (»Narodne novine« br. 140/05) te članaka 20. i 21. stavka 5. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04, 71/07 i 124/10) Hrvatska agencija za nadzor financijskih usluga na sjednici održanoj 13. siječnja 2011. godine donosi

PRAVILNIK

O DOKUMENTACIJI KOJA SE PRILAŽE ZAHTJEVU ZA AUTORIZACIJU

Članak 1.

Ovim se Pravilnikom utvrđuju dokumenti potrebni za dobivanje autorizacije za osnivanje mirovinskog društva, te oblik i sadržaj dokumenata koje osnivači mirovinskog društva podnose Hrvatskoj agenciji za nadzor financijskih usluga (u daljnjem tekstu: Agencija).

Članak 2.

U skladu s odredbama članka 21. Zakona o obveznim i dobrovoljnim mirovinskim fondovima (u daljnjem tekstu: Zakon), uz zahtjev za autorizaciju, osnivači mirovinskog društva podnose sljedeće dokumente:

1. Zahtjev za autorizaciju s popisom osnivača, te informacijom o tome jesu li oni povezane osobe i o prirodi njihove povezanosti (Prilog 1 – Zahtjev za autorizaciju mirovinskog društva);

2. Informacije o osnivačima, te dokumente koji potvrđuju: pravni status, porijeklo financijskih sredstava namijenjenih za uplatu temeljnoga kapitala mirovinskog društva, (Prilog 2-PO – Informacije o osnivačima: pravnim osobama i/ili Prilog 2-FO – Informacije o osnivačima: fizičkim osobama);

3. Popis članova uprave i nadzornog odbora mirovinskog društva s izjavama da pristaju obavljati ove dužnosti, te da nema okolnosti koje bi bile protivne odredbi članka 15. stavka 2. Zakona, kao i opis njihovih kvalifikacija i prethodne profesionalne djelatnosti, (Prilog 3 – Informacije o članovima uprave i nadzornog odbora);

4. Organizacijski i financijski plan djelatnosti mirovinskog društva za sljedećih pet godina, (Prilog 4 – Organizacijski i financijski plan mirovinskog društva);

5. Statut mirovinskog društva s ispravom na temelju koje je statut usvojen ako se mirovinsko društvo osniva kao dioničko društvo, odnosno društveni ugovor ili izjavu o osnivanju društva ako se mirovinsko društvo osniva kao društvo s ograničenom odgovornošću;

6. Revidirani financijski izvještaji osnivača za posljednje tri godine.

Članak 3.

Svi prilozi sastavni su dio ovog Pravilnika.

Članak 4.

(1) Ovaj Pravilnik stupa na snagu osmog dana od dana objave u »Narodnim novinama«.

(2) Stupanjem na snagu ovog Pravilnika prestaje važiti Pravilnik o dokumentaciji koja se prilaže zahtjevu za autorizaciju (»Narodne novine« broj 57/01 i 128/02).

Klasa: 011-02/11-04/2

Urbroj: 326-01-11-1

Zagreb, 13. siječnja 2011.

Član Uprave
Ivan Vrljić, v. r.

[PRILOZI](dodatni/412532.pdf)

Pravilnik, NN 8/2011-188
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje kojim se nalaže Zagrebačkoj burzi d.d., Zagreb, da bez odgode privremeno obustavi trgovanje dionicama društva Luka Ploče d.d., Ploče

### NN 8/2011 (19.1.2011.), Rješenje kojim se nalaže Zagrebačkoj burzi d.d., Zagreb, da bez odgode privremeno obustavi trgovanje dionicama društva Luka Ploče d.d., Ploče

HRVATSKA AGENCIJA ZA NADZOR FINANCIJSKIH USLUGA

191

Na temelju odredbi članka 15. stavka 1. točke 3. i članka 8. stavka 1. i 4. Zakona o Hrvatskoj agenciji za nadzor financijskih usluga (»Narodne novine« br. 140/05), članka 341. stavak 4. i 480. stavka 9. Zakona o tržištu kapitala (»Narodne novine« br. 88/08, 146/08, 74/09, dalje: Zakon), kao i članka 48. i 49. Zakona o općem upravnom postupku (»Narodne novine« br. 47/09), u predmetu nadzora nad trgovanjem dionicama društva Luka Ploče d.d., Ploče, Trg kralja Tomislava 21, Uprava Hrvatske agencije za nadzor financijskih usluga na sjednici održanoj 13. siječnja 2011. godine donijela je sljedeće

RJEŠENJE

I. Nalaže se Zagrebačkoj burzi d.d., Zagreb, Ivana Lučića 2a, (dalje u tekstu: ZSE), da bez odgode privremeno obustavi trgovanje dionicama društva Luka Ploče d.d., Ploče, Trg kralja Tomislava 21, burzovne oznake LKPC-R-A.

II. Mjera iz točke I. izreke ovog Rješenja trajat će dok javnost ne bude ispravno i točno, u skladu sa zakonskim odredbama, obaviještena o okolnostima pod kojima se namjerava javnom ponudom provesti postupak povećanja temeljnog kapitala društva Luka Ploče d.d.

III. Izreka ovog rješenja objavit će se u »Narodnim novinama«.

Klasa: UP/I-451-04/11-27/1

Urbroj: 326-321-10-1

Zagreb, 13. siječnja 2011.

Član Uprave
Ivan Vrljić, v. r.

Rješenje, NN 8/2011-191
## Indeks potrošačkih cijena u prosincu 2010.

### NN 8/2011 (19.1.2011.), Indeks potrošačkih cijena u prosincu 2010.

DRŽAVNI ZAVOD ZA STATISTIKU

193

Državni zavod za statistiku objavljuje

INDEKS

POTROŠAČKIH CIJENA U PROSINCU 2010.

Indeks potrošačkih cijena u prosincu 2010. u odnosu na studeni 2010. iznosi 100,0.

Klasa: 957-04/11-01/2
Urbroj: 555-09-07-11-2
Zagreb, 14. siječnja 2011.

Ravnatelj
dr. sc. Ivan Kovač, v. r.

Ostalo, NN 8/2011-193
## Odluka o postavljenju mr. sc. Vesele Mrđen Korać za izvanrednu i opunomoćenu veleposlanicu Republike Hrvatske u Kraljevini Nizozemskoj, sa sjedištem u Den Haagu

### NN 9/2011 (21.1.2011.), Odluka o postavljenju mr. sc. Vesele Mrđen Korać za izvanrednu i opunomoćenu veleposlanicu Republike Hrvatske u Kraljevini Nizozemskoj, sa sjedištem u Den Haagu

PREDSJEDNIK REPUBLIKE HRVATSKE

194

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine«, broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-018-07/10-01/33, urbroj: 50304/2-11-1 od 14. siječnja 2011., kojim je predsjednica Vlade Republike Hrvatske dala prethodni supotpis, donosim

ODLUKU

kojom postavljam mr. sc. VESELU MRĐEN KORAĆ za izvanrednu i opunomoćenu veleposlanicu Republike Hrvatske u Kraljevini Nizozemskoj, sa sjedištem u Den Haagu i za stalnu predstavnicu Republike Hrvatske pri Organizaciji za zabranu kemijskog oružja (OPCW) sa sjedištem u Den Haagu.

Ova Odluka stupa na snagu danom donošenja.

Klasa: 018-07/10-02/33
Urbroj: 71-05-03/1-11-7
Zagreb, 19. siječnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 9/2011-194
## Uredba o izmjeni Uredbe o Tajništvu Vlade Republike Hrvatske

### NN 9/2011 (21.1.2011.), Uredba o izmjeni Uredbe o Tajništvu Vlade Republike Hrvatske

VLADA REPUBLIKE HRVATSKE

198

Na temelju članka 19. stavka 1. i članka 26. stavka 1. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 60. Zakona o sustavu državne uprave (»Narodne novine«, br. 75/93, 92/96, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007), Vlada Republike Hrvatske je na sjednici održanoj 20. siječnja 2011. godine donijela

UREDBU

O IZMJENI UREDBE O TAJNIŠTVU VLADE REPUBLIKE HRVATSKE

Članak 1.

U Uredbi o Tajništvu Vlade Republike Hrvatske (»Narodne novine«, br. 129/2002, 36/2003, 29/2005, 141/2005, 18/2008, 54/2008 i 15/2010) mijenja se Okvirni broj državnih službenika i namještenika potrebnih za obavljanje poslova iz djelokruga Tajništva iz članka 13.

Okvirni broj državnih službenika mijenja se u Uredu tajnika Vlade.

Novi broj potrebnih državnih službenika i namještenika određuje se u tablici koja je u prilogu ove Uredbe i čini njezin sastavni dio.

Članak 2.

Tajnik Vlade Republike Hrvatske uskladit će Pravilnik o unutarnjem redu Tajništva Vlade Republike Hrvatske s ovom Uredbom u roku od 30 dana od njezinog stupanja na snagu, uz prethodnu suglasnost središnjeg tijela državne uprave nadležnog za službeničke odnose.

Članak 3.

Ova Uredba stupa na snagu danom objave u »Narodnim novinama«.

Klasa: 023-03/11-01/02

Urbroj: 5030109-11-2

Zagreb, 20. siječnja 2011.

Predsjednica
Jadranka Kosor, dipl. iur., v. r.

OKVIRNI BROJ DRŽAVNIH SLUŽBENIKA I NAMJEŠTENIKA TAJNIŠTVA VLADE REPUBLIKE HRVATSKE

Dužnosnici: 1

|  |  |  |
| --- | --- | --- |
|  | SLUŽBENICI | NAMJEŠTENICI |
| Ured tajnika Vlade | 15 | 0 |
| Uredi radnih tijela Vlade | 28 | 0 |
| Služba razvoja i održavanja tehničkih sustava Vlade Republike Hrvatske | 11 | 0 |
| Služba administrativnih, općih, tehničkih i pomoćnih poslova | 17 | 2 |
| Ukupno: | 71 | 2 |
| Sveukupno: | 73 | |

Uredba, NN 9/2011-198
## Odluka o utvrđivanju interesa Republike Hrvatske za izgradnju višestambenih građevina u k.o. Plase i k.o. Drenova

### NN 9/2011 (21.1.2011.), Odluka o utvrđivanju interesa Republike Hrvatske za izgradnju višestambenih građevina u k.o. Plase i k.o. Drenova

VLADA REPUBLIKE HRVATSKE

200

Na temelju članka 9. Zakona o izvlaštenju (»Narodne novine«, br. 9/94, 35/94, 112/2000, 114/2001 i 79/2006), Vlada Republike Hrvatske je na sjednici održanoj 25. studenoga 2010. godine donijela

ODLUKU

O UTVRĐIVANJU INTERESA REPUBLIKE HRVATSKE ZA IZGRADNJU VIŠESTAMBENIH GRAĐEVINA U k.o. PLASE I k.o. DRENOVA

I.

Izgradnja višestambenih građevina planskih oznaka S-54, S-55, S-56, S-57, S-58, S-59, S-60, S-61, S-62, S-63, S-64 i S-66, u k.o. Plase i S-51, D-52, S-53 i garaže planske oznake 67 na nekretninama, u k.o. Plase i k.o. Drenova, u interesu je Republike Hrvatske.

II.

Interes Republike Hrvatske iz točke I. ove Odluke utvrđuje se na temelju izvoda iz Detaljnog plana uređenja stambenog područja Škurinjsko Plase (Službene novine Primorsko-goranske županije, broj 6/2005), klase: 350-05/06-01/00669, urbroja: 2170-77-01-00-06-02 /ŽK/, od 26. rujna 2006. godine; klase: 350-05/06-01/00650, urbroja: 2170-77-01-00-06-02 /ŽK/, od 26. rujna 2006. godine; klase: 350-05/06-01/00655, urbroja: 2170-77-01-00-06-02 /ŽK/, od 26. rujna 2006. godine; klase: 350-05/06-01/00656, urbroja: 2170-77-01-00-06-02 /ŽK/, od 26. rujna 2006. godine; klase: 350-05/06--01/00657, urbroja: 2170-77-01-00-06-02 /ŽK/, od 26. rujna 2006. godine; klase: 350-05/06-01/00658, urbroja: 2170-77-01-00-06-02
/ŽK/, od 26. rujna 2006. godine; klase: 350-05/06-01/00659, urbroja: 2170-77-01-00-06-02 /ŽK/, od 26. rujna 2006. godine; klase: 350--05/06-01/00660, urbroja: 2170-77-01-00-06-02 /ŽK/, od 26. rujna 2006. godine; klase: 350-05/06-01/00652, urbroja: 2170-77-01-00-
-06-02 /ŽK/, od 26. rujna 2006. godine; klase: 350-05/06-01/00667, urbroja: 2170-77-01-00-06-02 /ŽK/, od 26. rujna 2006. godine; klase: 350-05/06-01/00654, urbroja: 2170-77-01-00-06-02 /ŽK/, od 26. rujna 2006. godine, svi izdani od strane Ureda državne uprave u Primorsko-goranskoj županiji, Službe za prostorno uređenje, zaštitu okoliša, graditeljstvo i imovinsko-pravne poslove u Rijeci i Geodetskog elaborata broja: 53-01/06, studeni 2006. godine, ovjerovljenog da je izrađen u skladu s prostorno-planskom dokumentacijom i katastarsko-geodetskim propisima i Geodetskog elaborata broja: 108/07, studeni 2007. godine, ovjerovljenog da je izrađen u skladu s prostorno-planskom dokumentacijom i katastarsko-geodetskim propisima.

III.

Ova Odluka stupa na snagu danom objave u »Narodnim novinama«.

Klasa: 943-03/07-02/11

Urbroj: 5030105-10-4

Zagreb, 25. studenoga 2010.

Predsjednica
Jadranka Kosor, dipl. iur., v. r.

Odluka, NN 9/2011-200
## Odluka o sudjelovanju Republike Hrvatske u povećanju autoriziranog temeljnog kapitala Europske banke za obnovu i razvoj

### NN 9/2011 (21.1.2011.), Odluka o sudjelovanju Republike Hrvatske u povećanju autoriziranog temeljnog kapitala Europske banke za obnovu i razvoj

VLADA REPUBLIKE HRVATSKE

201

Na temelju članka 8. Zakona o prihvaćanju članstva Republike Hrvatske u Europskoj banci za obnovu i razvoj (»Narodne novine« broj 25/93), te članka 4. stavka 3. i članka 5. stavka 3. Sporazuma o osnivanju Europske banke za obnovu i razvoj (»Narodne novine – Međunarodni ugovori« broj 4/93), Vlada Republike Hrvatske je na sjednici održanoj 17. prosinca 2010. godine donijela

ODLUKU

O SUDJELOVANJU REPUBLIKE HRVATSKE U POVEĆANJU AUTORIZIRANOG TEMELJNOG KAPITALA EUROPSKE BANKE ZA OBNOVU I RAZVOJ

I.

Prihvaća se sudjelovanje Republike Hrvatske u povećanju autoriziranog temeljnog kapitala Europske banke za obnovu i razvoj (u daljnjem tekstu: EBRD) na temelju Rezolucije broj 126: Povećanje autoriziranog temeljnog kapitala, izdavanje uplaćenih dionica i plaćanje dionica realokacijom neto-dobiti EBRD-a i na temelju Rezolucije broj 128: Povećanje autoriziranog temeljnog kapitala, izdavanje dionica i upis kapitala na poziv i otkup dionica Odbora guvernera EBRD-a, usvojene 14. svibnja 2010. godine, kojima se prihvaća povećanje autoriziranog temeljnog kapitala, povećavanjem uplaćenih dionica i dionica na poziv.

II.

Povećanje autoriziranog temeljnog kapitala EBRD-a iznosi 10 milijardi eura, od čega je uplaćeni kapital 1 milijarda eura financiran realokacijom neto-dobiti EBRD-a, a ostatak od 9 milijardi eura će činiti kapital na poziv.

U sklopu povećanja autoriziranog temeljnog kapitala EBRD-a, Republika Hrvatska upisala je dodatnih 368 dionica uplaćenog kapitala, te ima pravo upisati 3.282 dionice na poziv, čime bi održala svoj udio glasačke snage u EBRD-u od 0,368%. Ovim nastaje potencijalna financijska obveza Republike Hrvatske od 32.820.000 eura za upis kapitala na poziv.

III.

Ovlašćuje se guverner Republike Hrvatske u EBRD-u, potpredsjednik Vlade Republike Hrvatske i ministar financija da, u odgovarajućem obliku, dostavi EBRD-u sve potrebne dokumente za sudjelovanje Republike Hrvatske u povećanju autoriziranog temeljnog kapitala, temeljem Rezolucija iz točke I. ove Odluke.

IV.

Ovlašćuje se ministar pravosuđa da izda dokument kojim se potvrđuje da je instrument upisa dionica, iz točke III. ove Odluke, odobren ili potvrđen, te izvršen od strane Republike Hrvatske i kao takav predstavlja valjanu i zakonsku obvezu Republike Hrvatske, na temelju važećeg zakonodavstva Republike Hrvatske, te provedivu u skladu s uvjetima iz instrumenta.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 450-02/10-02/01

Urbroj: 5030120-10-3

Zagreb, 17. prosinca 2010.

Predsjednica
Jadranka Kosor, dipl. iur., v. r.

Odluka, NN 9/2011-201
## Odluka o izmjenama Odluke o osnivanju Povjerenstva za imovinu Vlade Republike Hrvatske i povjeravanja tom Povjerenstvu poslova upravljanja i raspolaganja imovinom Republike Hrvatske

### NN 9/2011 (21.1.2011.), Odluka o izmjenama Odluke o osnivanju Povjerenstva za imovinu Vlade Republike Hrvatske i povjeravanja tom Povjerenstvu poslova upravljanja i raspolaganja imovinom Republike Hrvatske

VLADA REPUBLIKE HRVATSKE

202

Na temelju članka 10. i članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), Vlada Republike Hrvatske je na sjednici održanoj 30. prosinca 2010. godine donijela

ODLUKU

O IZMJENAMA ODLUKE O OSNIVANJU POVJERENSTVA ZA IMOVINU VLADE REPUBLIKE HRVATSKE I POVJERAVANJA TOM POVJERENSTVU POSLOVA UPRAVLJANJA I RASPOLAGANJA IMOVINOM REPUBLIKE HRVATSKE

I.

U Odluci o osnivanju Povjerenstva za imovinu Vlade Republike Hrvatske i povjeravanja tom Povjerenstvu poslova upravljanja i raspolaganja imovinom Republike Hrvatske (»Narodne novine«, br. 21/2004, 30/2005, 21/2006, 13/2008, 27/2008, 121/2008, 102/2009, 133/2009, 95/2010 i 126/2010), u točki I. stavku 2. podtočka 2. mijenja se i glasi:

»2. Branko Bačić, ministar zaštite okoliša, prostornog uređenja i graditeljstva – zamjenik predsjednice;«.

Podtočka 4. mijenja se i glasi:

»4. mr. sc. Martina Dalić, ministrica financija – članica;«.

Podtočka 7. mijenja se i glasi:

»7. dr. sc. Davor Božinović, ministar obrane – član;«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/09-02/28

Urbroj: 5030109-10-05

Zagreb, 30. prosinca 2010.

Predsjednica
Jadranka Kosor, dipl. iur., v . r.

Odluka, NN 9/2011-202
## Pravilnik o prestanku važenja Pravilnika o sadržaju, mjerilima kartografskih prikaza, obveznim prostornim pokazateljima, standardu elaborata i obveznih priloga prostornih planova

### NN 9/2011 (21.1.2011.), Pravilnik o prestanku važenja Pravilnika o sadržaju, mjerilima kartografskih prikaza, obveznim prostornim pokazateljima, standardu elaborata i obveznih priloga prostornih planova

MINISTARSTVO ZAŠTITE OKOLIŠA, PROSTORNOG UREĐENJA I GRADITELJSTVA

203

Na temelju članka 58. stavka 6. Zakona o prostornom uređenju i gradnji (»Narodne novine« broj 76/07. i 38/09.), ministar zaštite okoliša, prostornog uređenja i graditeljstva donosi

PRAVILNIK

O PRESTANKU VAŽENJA PRAVILNIKA O SADRŽAJU, MJERILIMA KARTOGRAFSKIH PRIKAZA, OBVEZNIM PROSTORNIM POKAZATELJIMA, STANDARDU ELABORATA I OBVEZNIH PRILOGA PROSTORNIH PLANOVA

Članak 1.

Pravilnik o sadržaju, mjerilima kartografskih prikaza, obveznim prostornim pokazateljima, standardu elaborata i obveznih priloga prostornih planova (»Narodne novine« broj 148/10.) prestaje važiti.

Članak 2.

U postupcima izrade i donošenja prostornih planova na odgovarajući način primjenjuju se pravna pravila Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova (»Narodne novine« br. 106/98., 39/04. i 45/04. – ispravak) koja nisu u suprotnosti s Zakonom o prostornom uređenju i gradnji (»Narodne novine« broj 76/2007 i 38/2009).

Članak 3.

Ovaj Pravilnik stupa na snagu danom objave u »Narodnim novinama«.

Klasa: 350-01/11-04/1

Urbroj: 531-01-11-1

Zagreb, 18. siječnja 2011.

Ministar
Branko Bačić, dipl. ing. geod., v. r.

Pravilnik, NN 9/2011-203
## Stopa promjene proizvođačkih cijena industrijskih proizvoda u prosincu 2010.

### NN 9/2011 (21.1.2011.), Stopa promjene proizvođačkih cijena industrijskih proizvoda u prosincu 2010.

DRŽAVNI ZAVOD ZA STATISTIKU

206

Državni zavod za statistiku objavljuje

STOPU PROMJENE

PROIZVOĐAČKIH CIJENA INDUSTRIJSKIH PROIZVODA U PROSINCU 2010.

Stopa promjene proizvođačkih cijena industrijskih proizvoda u prosincu 2010. u odnosu na studeni 2010. iznosi 1,0.

Klasa: 954-02/11-01/11
Urbroj: 555-06-04-03-11-01
Zagreb, 14. siječnja 2011.

Ravnatelj
dr. sc. Ivan Kovač, v. r.

Ostalo, NN 9/2011-206
## Pravilnik o izmjeni Pravilnika o ambalaži i ambalažnom otpadu

### NN 10/2011 (24.1.2011.), Pravilnik o izmjeni Pravilnika o ambalaži i ambalažnom otpadu

MINISTARSTVO ZAŠTITE OKOLIŠA, PROSTORNOG UREĐENJA I GRADITELJSTVA

207

Na temelju članka 104. stavka 1. točka 3. Zakona o otpadu (»Narodne novine«, broj 178/04, 111/06, 60/08 i 87/09) ministar zaštite okoliša, prostornog uređenja i graditlejstva donosi

PRAVILNIK

O IZMJENI PRAVILNIKA O AMBALAŽI I AMBALAŽNOM OTPADU

Članak 1.

U Pravilniku o ambalaži i ambalažnom otpadu (»Narodne novine«, broj 97/05, 115/05, 81/08, 31/09, 156/09 i 38/10) u članku 13. stavak 4. mijenja se i glasi:

»(4) Iznimno, naknada zbrinjavanja iz stavka 3. ovoga članka za mlijeko i ostale tekuće mliječne proizvode plaća se u iznosu od 0,02 kn za 2011. godinu.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 351-01/11-04/4

Urbroj: 531-13-2-11-1

Zagreb, 21. siječnja 2011.

Ministar
Branko Bačić, dipl. ing., v. r.

Pravilnik, NN 10/2011-207